Kevään 2021 yhteishaun tulokset julkistetaan 17.6. aikaisintaan

* katso tulokset sähköpostistasi
* **ota opiskelupaikka vastaan heti 17.6. sähköpostilinkin kautta**
  + ota paikka vastaan, vaikka se olisi jokin muu kuin 1. hakutoiveen paikka
  + **mahdolliset varasijat täytetään vasta 1.7. jälkeen:** opiskelupaikka on otettava vastaan viimeistään 1.7.21**,** muuten menetät sen
  + katso lisäksi sen koulun kotisivut, johon sait opiskelupaikan: kouluilla voi olla muita toimintaohjeita, joita täytyy noudattaa
* oppilaitosten kotisivujen listoilla näkyvät myös ne hakijat, jotka ovat antaneet luvan nimensä julkaisemiseen
* lisäksi opetushallituksesta lähetetään *tuloskirje* kotiin sekä opiskelupaikan saaneille, että sitä ilman jääneille

* **lukioiden** kohdalla tilanne saattaa muuttua vielä (koronan takia). Tarkkaile lukioiden nettisivuja ja seuraa omaa sähköpostia (se minkä lähetit opintopolussa). Muista katsoa uusimmat ohjeet kesäkuussa kun saat tiedon mihin lukioon olet sijoittunut ja toimi ohjeiden mukaan! Pidäthän päättötodistuksen tallessa, lukiosta voidaan pyytää viemään se koululle :)
* lukioiden ainevalinnat: mieti alustavasti ainevalinnat: a) mitä kieliä opiskelet? b) lyhyt vai pitkä matematiikka, alustavasti c) katsomusaineet (ussa vai et, mikä uskonto). Osa lukioita on jo nyt ohjeistanut, että ei tarvitse vielä kesällä tehdä ainevalintoja, osa vielä pohtii tämän järjestämistä.
* **ammatillinen koulutus:** sen lisäksi, että otat opiskelupaikan vastaan sähköpostilinkin kautta
  + saat kotiin kirjeen, toimi kirjeen ohjeiden mukaan
  + tarkka ohje on kiinni siitä, mihin tutkintoon ja kouluun pääsit ja tarvitseeko sinun esim. täyttää ja palauttaa joitakin papereita
* **varmista, että olet sähköpostin ja puhelimen päässä vaikka olisitkin reissussa. Tämä on tärkeää myös jos odotat opiskelupaikkaa varasijalta. Voit saada soiton tuntemattomasta numerosta.** 
  + **muista toimittaa opiskelutietolomake (huoltajan allekirjoituksella) tulevaan kouluusi samalla kun otat paikan vastaan/ syksyllä!**
  + **jos et ole saanut kesäkuussa opiskelupaikkaa, niin sinun tietosi ilmoitetaan etsivään nuorisotyöhön. Pidä puhelin auki ja vastaa myös tuntemattomista numeroista tuleviin soittoihin. Voit hakea 10.-luokalle Opintopolussa tai VALMA-koulutukseen esimerkiksi Stadin ammattiopiston kotisivujen kautta.**

**Koulun aloitus syksyllä**

Elokuu – opintojen alkaminen. Opintojen alkamispäivä selviää hyväksymiskirjeessä. On todella tärkeää, että olet ohjeiden mukaisesti oppilaitoksessa ensimmäisenä päivänä. Mikäli et pakottavasta syystä pääse oppilaitokseesi ensimmäisenä päivänä, ota heti yhteys oppilaitoksen rehtoriin ja kerro tilanteestasi. Jos et ilmoittaudu oppilaitokseen tai sieltä ei saada sinuun yhteyttä, voit menettää opiskelupaikkasi.

Elokuussa peruskoulun opinto-ohjaaja ottaa sinuun yhteyttä, jos et ole saanut koulutuspaikkaa 17.6. Hän ohjaa sinua vielä elokuussa joko valmistavaan koulutukseen tai toisen asteen koulutukseen. Oppivelvollisuus on laajentunut ja oppivelvollisuutesi jatkuu. Tehtäväsi on opiskella jokin toisen asteen tutkinto eli lukio, ammatillinen perustutkinto tai kaksoistutkinto valmiiksi. Huoltajan tehtävä on valvoa oppivelvollisuuden täyttymistä.

**JOS ET SAA PAIKKAA**, **ota yhteyttä omaan opoosi**

* **olemme tavattavissa puhelimitse to 17.6. klo 12-14 ja koululla pe 18.6. klo 10-13.00. Voimme olla yhteydessä myös google meetin kautta.**
* **Satu Hietala p. 040 334 9165 ja Erja Silván p. 040 334 9163**

Syksyksi voi saada opiskelupaikan, vaikka jäisikin ilman paikkaa yhteishaussa. Yhteishaussa vapaaksi jääneistä paikkoja voi hakea 18.6. alkaen osoitteessa [www.opintopolku.fi](https://opintopolku.fi/wp/fi/).  
  
Muita vaihtoehtoja ovat kymppiluokka, ammatilliseen peruskoulutukseen valmentava koulutus (Valma) ja esim. kansanopistojen linjat oppivelvollisille (esim. HEO Kalliossa) ja jossain tapauksissa aikuislukiot.   
  
   
**Ohjaamo auttaa ja neuvoo nuoria koko kesän/ Fredrikinkatu 48, p. 040 704 6818 (ma-pe klo 9-15).**

**Kiitos yhteistyöstä – Hyvää ja rentouttavaa kesää!**

**Erja ja Satu ☺**